|  |
| --- |
| Description: Description: mali grb |
| **Република Србија** |
| МИНИСТАРСТВО  ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА   |  | | --- | | 404-02-38/6-1/2019-22 | | Датум: 17. маj 2019. године | | Немањина 22-26  Б е о г р а д | |

**ПОЈАШЊЕЊЕ КОНКУРСНЕ ДОКУМЕНТАЦИЈЕ 1**

**за јавну набавку ЈН 16/2019**

У поступку јавне набавкеЈН 16/2019 -Набавка стручне литературе издавача „ИПЦ“ - часописи „Буџет“, „Ревизор“ и „Правник“ за 2019. годину, Министарству за рад, запошљавање, борачка и социјална питања, поднето је питање за појашњење конкурсне документације.

У складу са одредбама чл. 63. ст. 3. и 4. Закона о јавним набавкама ("Сл. гласник РС", бр. 124/2012, 14/2015 и 68/2015) – у даљем тексту: ЗЈН*,* Министарство за рад, запошљавање, борачка и социјална питања, **доставља следећи одговор, којим појашњава конкурсну документацију:**

**ПИТАЊЕ 1:**

Poštovani,

Na strani 16 tačka 5 opis predmeta,poinuđena cena i uslovi nabavke popunjeni su podaci rok i način plaćanja,rok važenja ponude,rok isporuke a kao dodatni kriterijum za izbor najpovoljnije ponude postavljen je kriterijum duži rok plaćanja,gde u konkursnoj dokumentaciji možemo da unesemo podatak o roku plaćanja?

Srdačan pozdrav

**ОДГОВОР 1:**

Техничком грешком обраде текста у Глави III, тачке 17. дат је сувишан део текста.

На основу постављеног питања, а у циљу недвосмислене садржине наведеног дела Конкурсне документације, **наручилац мења конкурсну документацију,** у Глави III, тачке 17. :

***који гласи:***

**17. Врста критеријума за доделу уговора, елементи критеријума на основу којих се додељује уговор и методологија за доделу пондера за сваки елеменат критеријума**

Избор најповољније понуде ће се извршити применом критеријума **„Најнижа понуђена цена“.** Уколико после извршеног рангирања понуда, две или више понуда имају исту најнижу понуђену цену, уговор ће бити додељен понуђачу који је понудио дужи рок плаћања.

***тако да гласи:***

**17. Врста критеријума за доделу уговора:**

Избор најповољније понуде ће се извршити применом критеријума **„Најнижа понуђена цена“.**

У складу са изменом наведеном у одговору на постављено питање наручилац објављује Конкурсну документацију 1 - Измењена.

КОМИСИЈА ЗА ЈАВНУ НАБАВКУ